

Danes bo v zahodni Sloveniji pretežno oblačno, dopoldne se bodo začele pojavljati krajevne padavine. Drugod bo deloma sončno, zjutraj bo po nižinah megleno. Popoldan bo nekaj kratkotrajnih ploh. Pihal bo jugozahodnik. Najvišje dnevne temperature bodo od 19 do 25 °C.

Ponoči se bo dež na zahodu okrepil, nastajale bodo tudi nevihte z močnejšimi nalivi. Do jutra se bodo padavine razširile nad večji del države. Na Notranjskem in Primorskem bo pihal okrepljen južni veter. Jutranje temperature bodo od 12 do 16, ob morju okoli 19 °C.

Jutri bo spremenljivo do pretežno oblačno, še se bodo pojavljale plohe in nevihte, ki bodo pogostejše na zahodu. Pihal bo okrepljen južni do jugozahodnik. Najvišje dnevne temperature bodo od 16 do 24 °C.